Απόφαση της Επιτροπής της 17ης Οκτωβρίου 2001 σχετικά με ερωτηματολόγιο για τις εκθέσεις των κρατών μελών περί της εφαρμογής της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους [κοινοποιηθείσα υπό τον αριθμό Ε(2001) 3096] (Κείμενο που παρουσιάζει ενδιαφέρον για τον ΕΟΧ) (2001/753/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΙΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου, της 18ης Σεπτεμβρίου 2000, για τα οχήματα στο τέλος του κύκλου ζωής τους(1), και ιδίως το άρθρο 9, Εκτιμώντας τα ακόλουθα: (1) Σύμφωνα με το άρθρο 9 της οδηγίας 2000/53/ΕΚ τα κράτη μέλη οφείλουν να διαβιβάζουν στην Επιτροπή έκθεση σχετικά με την εφαρμογή της οδηγίας. (2) Η έκθεση πρέπει να καλύπτει λεπτομερώς την ενσωμάτωση της οδηγίας στην εθνική νομοθεσία και την εφαρμογή της. Η έκθεση συντάσσεται με βάση το ερωτηματολόγιο της παρούσας απόφασης. (3) Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που έχει ιδρυθεί σύμφωνα με το άρθρο 6 της οδηγίας 91/692/ΕΟΚ του Συμβουλίου(2), ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Τα κράτη μέλη συντάσσουν τις εκθέσεις τους σχετικά με την εφαρμογή της οδηγίας 2000/53/ΕΚ με βάση το ερωτηματολόγιο που επισυνάπτεται ως παράρτημα. Άρθρο 2 Η παρούσα οδηγία απευθύνεται σε όλα τα κράτη μέλη. Βρυξέλλες, 17 Οκτωβρίου 2001.

[Source: multi_eurlex | Tokens: 1297]